Posted by: Nikki | 2009/03/25
Ek het ' n probleem met my dogter 16 jaar oud se vel (gesig).
Sy het so 2 weke gelede ' n veluitslag gekry (wit kolle) en dit jeuk baie as sy in die son kom. Die kolle is droog. Die dokter het ' n allergie pil voorgeskryf en salf gegee, maar dit help nie juis nie en is nog steeds in haar gesig.
Nogmaals baie dankie vir u puik advies
Dis moeilik om defnitief te se van hierdie kant van die rekenaarskerm, maar dis klink asof jou dogter se kolle veroorsaak word deur 'n baie algemene fungus.
Die behandeling hiervoor is 'n sjampoe (ja 'n shampoo, selfs al is dit op die gesig of enige ander deel van die liggaam) wat die bestanddeel selenium bevat. Die beste is om 'n botteltjie Selsun 2.5% (Slegs die grys en geel boksie - geen ander Selsun nie!) by jou apteek te koop.
Laat jou dogter dit daagliks aan die geaffekteerde area smeer en dan vir ten minste 10 minute aanlos voordat sy dit afwas. Herhaal vir 10-14 dae.